OpenLLM-France/wikimedia huggingface dataset:
# Saqueig de Dénia i Alacant

El saqueig de Dénia i Alacant va ser un atac dut a terme per Khair ed-Din Barba-rossa, qui es va dirigir al sud del Regne de València per atacar Xilxes, Dénia i Alacant, en resposta a un atac en el qual Khair ed-Din Barba-rossa va ser atacat per Hug de Montcada, el virrei de Sicília.
Khair ed-Din Barba-rossa va col·laborar amb el seu germà fins a la seva mort el 1518 i, llavors, Khair es va quedar a Alger, on va ser atacat per Hug de Montcada, el virrei de Sicília, però una tempesta va destruir la flota d'aquest i Khair va fer molts presoners. Com a resposta, Khair ed-Din Barba-rossa es va dirigir al sud del Regne de València per atacar Xilxes, Dénia i Alacant.
L'any següent Khair ed-Din Barba-rossa va derrotar el soldà de Tremissèn que s'havia aliat amb els espanyols i avançava cap a Miliana. A la primavera següent, va ocupar Tenes, que s'havia revoltat, i va vèncer una flota espanyola de 18 naus.

## Referències

* ↑ Valls i Taberner, Ferran; Soldevila i Zubiburu, Ferran. Història de Catalunya. L'Abadia de Montserrat, 2002, p. 373. ISBN 8484154343.
# Alexandria (Dakota del Sud)

Alexandria és una població dels Estats Units a l'estat de Dakota del Sud. Segons el cens del 2000 tenia 563 habitants.

## Demografia

Segons el cens del 2000, Alexandria tenia 563 habitants, 234 habitatges, i 146 famílies. La densitat de població era de 402,5 habitants per km².
Dels 234 habitatges en un 32,5% hi vivien nens de menys de 18 anys, en un 58,5% hi vivien parelles casades, en un 3,4% dones solteres, i en un 37,2% no eren unitats familiars. En el 34,2% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,5% tenia menys de 18 anys, un 7,5% entre 18 i 24, un 27,5% entre 25 i 44, un 20,4% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 94,3 homes.
La renda mediana per habitatge era de 31.875 $ i la renda mediana per família de 45.333 $. Els homes tenien una renda mediana de 30.500 $ mentre que les dones 19.500 $. La renda per capita de la població era de 16.120 $. Entorn del 2,8% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alexandria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Alexandria». American Fact Finder. Oficina del Cens dels Estats Units, 12-01-2010.
# Amaya Arzuaga

Amaya Arzuaga (Lerma, Burgos, 1970) és una dissenyadora de moda espanyola. El 1992 finalitza els Estudis Superiors de Disseny de Moda en la Universitat Politècnica de Madrid i s'incorpora com dissenyadora a l'empresa familiar Elipse. El 1994, crea la seva pròpia empresa. Ven i presenta la seva col·lecció regularment a Atmosphère (París), Fashion Cotterie (Nova York), Camera Nazionale della Moda Italiana (Milà), Pasarela Cibeles (Madrid), Passarel·la Gaudí (Barcelona) o London Fashion Week. Amaya Arzuaga té més de dues-centes boutiques a Espanya.

## Premis i reconeixements

* Medalla de oro al mèrit en les Belles Arts de 2005

## Referències

* ↑ «Amaya Arzuaga» (en castellà). Cibeles Madrid Fashion Week. ABC, 2010. Arxivat de l'original el 4 de març 2016. [Consulta: 2 abril 2011].

## Enllaços externs

* Amaya Arzuaga - Lloc web oficial
# Seu de la Demarcació del Col·legi d'Arquitectes

La Seu de la Demarcació del Col·legi d'Arquitectes és una obra de Lleida (Segrià) inclosa a l'Inventari del Patrimoni Arquitectònic de Catalunya.

## Descripció

Edifici que s'adapta a la topografia del solar, esglaonat en planta i secció llevat de la petita torre-mirador, adossada a la mitgera, que s'eleva des del seu basament de suport. Té grans obertures vidrades, protegides del sol per volades de formigó. Sobre la base s'erigeix un prisma cúbic.
L'immoble està format per dues parts ben diferenciades i que són destinades a diferents funcions: les plantes inferiors compten amb les àrees d'atenció al públic, exposicions, sales d'actes i aparcament, mentre que al cos cúbic es troben els despatxos i la biblioteca.

## Referències

* 1 2 «Seu de la Demarcació del Col·legi d'Arquitectes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Semidistricte de Raron Occidental

El Semidistricte de Raron Occidental (en alemany Westlich Raron i en francès Rarogne Occidental) és un mig districte del cantó suís del Valais, situat a la part germanòfona d'aquest cantó. Té 7776 habitants (cens de 2006) i una superfície de 266,3 km². El cap del districte és Raron i està format per 12 municipis.

## Municipis

* 3938 - Ausserberg
* 3919 - Blatten
* 3935 - Bürchen
* 3943 - Eischoll
* 3916 - Ferden
* 3917 - Kippel
* 3984 - Niedergesteln
* 3942 - Raron
* 3940 i 3949 - Steg-Hohtenn
* 3944 - Unterbäch
* 3918 - Wiler (Lötschen)
# Servili Ahala

Els Servili Ahala foren una branca patrícia de la gens Servília. No se sap la relació que tenien entre ells, ni tampoc la que tenien amb els Estructes, els Priscs i els Fidenats, però sovint aquests cognoms apareixen confosos dins la mateixa gens, probablement perquè devien ser membres de la mateixa família. Personatges destacats van ser:
* Gai Servili Estructe Ahala, cònsol de Roma el 478 aC
* Gai Servili Ahala, heroi llegendari, mestre de la cavalleria 439 aC
* Gai Servili Estructe Ahala, cònsol de Roma el 427 aC
* Gai Servili Ahala, tribú amb potestat consular el 408, 407 i 402 aC
* Gai Servili Ahala, mestre de la cavalleria el 389 aC
* Quint Servili Ahala, cònsol de Roma el 365, 362 i 342 aC i dictador el 360 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 83.
# Amvròssiïvka

Amvròssiïvka (en ucraïnès Амвросіївка i en rus Амвросиевка, Amvròssievka) és una ciutat d'Ucraïna, centre administratiu del raion d'Amvròssiïvka de l'óblast de Donetsk a Ucraïna, situat actualment a la zona separatista de l'anomenada República Popular de Donetsk.
Fundada en 1869. Des de 1896 es va desenvolupar a la ciutat la indústria del ciment i materials de construcció. Posteriorment es van establir indústries d'aliments i cuirs i després de 1930 fàbriques de tractors. En 1938 va rebre la categoria de ciutat. Les tropes nazis van ocupar Amvròssiïvka entre el 21 d'octubre de 1941 i el 23 d'agost de 1943. Actualment la ciutat s'especialitza en la producció de materials de construcció, amb una gran fàbrica de ciment i productes de formigó, explicant també amb foses d'acer i fàbriques de productes alimentosos.
Segons el cens de 2001, la llengua materna és el rus pel 71,3% de la població i l'ucraïnès pel 27,9%.

## Referències

* ↑ 19A050501_02_014. Розподіл населення за рідною мовою, Донецька область 2001 Arxivat 2016-03-05 a Wayback Machine.
# Andreas Jeppesen

Andreas Hyldgaard Jeppesen (Hammerum, Municipi de Herning, 21 de juliol de 1996) és un ciclista danès professional des del 2015 i actualment a l'equip Team Virtu Cycling.

## Enllaços externs

* Fitxa a Sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Donghu

Els donghu eren un poble nòmada que va viure a les actuals Xina i Mongòlia, a l'estepa eurasiàtica. El terme prové del xinès i significa "bàrbars de l'est", que és l'apel·latiu amb què vam començar a escriure sobre aquest poble al segle vii aC. Foren destruïts pels xiongnu pels volts de l'any 150 aC.
Van dominar la indústria del bronze i la domesticació del cavall, fet que els va convertir en un poble de guerrers que assetjava periòdicament les ciutats xineses per obtenir riqueses i productes manufacturats.

## Referències

* ↑ Di Cosmo, Nicola. (2002). Ancient China and its Enemies: The Rise of Nomadic Power in East Asian History. Cambridge University Press. ISBN 0-521-77064-5
# Llau dels Horts

La Llau dels Horts és una llau de l'antic terme d'Hortoneda de la Conca, actualment integrant del municipi de Conca de Dalt, al Pallars Jussà. Forma part del territori de l'antic poble del Mas de Vilanova.
Es forma a ponent del Pui Fals, des d'on davalla cap al sud-oest fins que es transforma en la llau Gran al nord de la partida de la Campana Partida i al sud de la d'Obés. En la primera part del seu recorregut rep per l'esquerra la llau del Civadal.

## Enllaços externs

* Institut Cartogràfic de Catalunya; cal fer un pas d'aproximació
# Teneré

Teneré o Ténéré, que significa en la llengua dels tuaregs simplement 'desert', és la part central del Sàhara i és la zona més àrida.
Té una extensió de 1.500 quilòmetres de nord a sud, i de 1.200 quilòmetres d'est a oest (del Tibesti (Txad) al massís de l'Aïr (Níger)). Ocupa una superfície de 154.000 km². El Teneré es caracteritza pels seus ergs, que poden arribar a fer 300 metres d'alçada. La ciutat principal n'és Agadez. Té oasis com els de Bilma, Chirfa, Djado, Fachi, Seguedine i Dirkou, poblats pels pobles toubous i kanouris, com també poblacions abandonades per motius encara desconeguts, com són Djaba i Debessa.
Del 1983 al 1992, va ser travessat per la cursa del París-Dakar. El 19 de setembre del 1989, el vol 772 UTA, víctima d'un atemptat, explotà sobre el Teneré, s'hi va construir un memorial el juny del 2007.

## Notes

* ↑ "Les familles du DC10 UTA en colère !"
# Eleccions legislatives franceses de 1837

Les eleccions legislatives franceses de 1837 van tenir lloc el 4 de novembre 1837 a causa de la dissolució de la cambra sortint pel rei Lluís Felip I el 3 d'octubre anterior. Va intentar reforçar al president del consell, el comte Mathieu Molé, a causa de la forta oposició dins de la majoria parlamentària orleanista i animades en particular pel seu predecessor Adolphe Thiers. Tanmateix, Lluís Felip va dissoldre novament la Cambra per manca de majoria el 2 de febrer de 1839.

## Sistema de votació

Conforme a la Carta de 1830, els diputats foren elegits per escrutini majoritari uninominal a una volta a cadascuna de les 459 circumscripcions definides per le redistribució de 1831. El sufragi era censatari, i el cos electoral tenia 198.8365 inscrits.

## Resultats

| Partit | Partit | Líder | Vots | % | Escons |
| | Centre ministerial | Louis-Mathieu Molé | 54,922 | 36.2% | 168 |
| | Partit del Moviment | Adolphe Thiers | 46,426 | 30.6% | 142 |
| | Centre-dreta | François Guizot | 20,937 | 13.8% | 64 |
| | Tercer Partit | André Dupin | 18,358 | 12.1% | 56 |
| | Republicans | Alexandre Ledru-Rollin | 6,220 | 4.1% | 19 |
| | Legitimistes | Pierre-Antoine Berryer | 4,855 | 3.2% | 15 |
| Total | Total | Total | 151,720 | 100% | 464 |

## Referències

* ↑ Election-Politique

## Bibliografia

* Bernard Gaudillère. Atlas historique des circonscriptions électorales françaises. Genève: Librairie Droz, 1995 (Hautes Études médiévales et modernes). ISBN 2600000658. .
* Achille de Vaulabelle, Histoire des deux Restaurations, Paris, Garnier, 1874.ISBN 2-26201-901-0.
# Hipe

Hipe (en grec antic Ἵππη) va ser, segons la mitologia grega, una filla del centaure Quiró.
Era una apassionada caçadora, i un dia, caçant pel mont Pèlion, Èol, el fill d'Hel·len, la va seduir. Quan s'acostava el moment del part, Hipe, morta de vergonya i volent amagar-se del seu pare, va fugir a la muntanya per donar a llum. Però Quiró la va perseguir i la noia va suplicar als déus poder tenir el fill en secret. Va tenir una filla, Melanipe, i els déus, per evitar-li la còlera del seu pare, la van transformar en una constel·lació que tenia la forma d'un cavall, potser la Constel·lació del Cavallet, o segons altres, la de Pegàs.
Climent d'Alexandria diu que Hipe, filla de Quiró, va ensenyar a Èol l'art de la contemplació de la natura.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 270. ISBN 9788496061972.
* ↑ Climent d'Alexandria. Strommateis, 15, 306
# Andreas Karkavitsas

Andreas Karkavitsas - Ανδρέας Καρκαβίτσας (grec) - (Lequena, Èlide, Grècia, 1865 - Marussi, 10 d'octubre de 1922) va ser un escriptor naturalista grec, partidari de la llengua popular. És considerat, amb Aléxandros Papadiamandis i Giorgos Viziinós un dels escriptors realistes més importants de la literatura grega moderna.

## Biografia

Nascut el 1865 a Lequena, al nord-oest del Peloponès, estudià medicina. Com a doctor militar viatjà per molts pobles i assentaments, dels quals va recopilar tradicions i llegendes. Va morir el 10 d'octubre de 1922 a causa d'un càncer de laringe.

## Obra

En les seues obres expressà l'essència del folklore grec. La més destacada és probablement Ο ζητιάνος [El captaire] de 1897. A Ο αρχαιολόγος [L'arqueòleg] (1904) descriu, amb gran realisme, la societat atenesa de l'época.
* Διηγήματα [Relats] (1892)
* Η Λυγερή [L'esvelta] (1896)
* Θεσσαλικές εικόνες. Ο ζητιάνος [Imatges tessàlies. El captaire] (1897)
* Λόγια της πλώρης. θαλασσινά διηγήματα [Paraules de proa. Relats marins] (1899)
* Παλιές αγάπες 1885-1897 [Vells amors 1885-1897] (1900)
* Ο αρχαιολόγος [L'arqueòleg] (1904)
* Διηγήματα του γυλιού [Relats de la motxilla] (1922)
* Διηγήματα για τα παληκάρια μας [Relats per als nostres vailets] (1922)

## Referències

* 1 2 «Andreas Karkavitsas». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Naufragis. Lo Càntich (en català)
# Aliment bàsic

L'aliment bàsic és considerat com aquell aliment imprescindible pel contingut dels seus nutrients en una dieta. S'ha d'entendre com un concepte relatiu a una cultura culinària, no aplicable de forma absoluta a unes altres. Per regla general és un aliment que proporciona energia (calories) i que posseeix un cert contingut d'hidrats de carboni), estant seva elaboració molt lligada als ingredients més disponibles en aquesta zona.

## Usos del terme

Per regla general és un concepte relatiu molt lligat a les diverses cultures culinàries així com als contextos geogràfics. Un exemple pot veure's en el pa que és per a la cultura occidental un aliment bàsic mentre que per a l'Àsia no ho és més que l'arròs i els seus derivats. El que antany es va poder haver considerat com un aliment bàsic, avui dia pot no ser-ho, fins i tot poden haver aparegut al llarg de la història nous aliments bàsics a causa dels canvis de costums.

## Exemples

En moltes cultures de la terra els aliments bàsics es fan de llavors com poden ser els cereals (pa, pasta, etc.), d'arròs, de llegums, tubercles (Solanum tuberosum). En algunes zones l'ocupació de peix pot ser considerat un aliment bàsic per ser zones properes a zones marítimes, o amb aigua, mentre que en zones d'interior pot ser considerada per contra la carn i no el peix.

## Teories

Alguns economistes han suggerit que els aliments bàsics poden ser considerats com un bé Giffen, indicant que a mesura que el preu dels aliments considerats bàsics augmenta, els consumidors desitjaran adquirir una major quantitat d'aquest aliment, i quan el preu d'aquests béns comenci a descendir, voldran adquirir una quantitat cada vegada menor d'aquest, deixant de ser bàsic. El primer a indicar aquest fenomen va ser Robert Giffen que ho va estudiar amb la patata a la Gran fam irlandesa del segle xviii.

## Referències

* ↑ Alan Davidson, "The Oxford Companion to Food", Oxford, 1999; 2nd ed. by Tom Jaine, 2006. ISBN 0-19-280681-5
# Hiparí (pare de Dió)

Hipparí (en llatí Hipparinus, en grec antic Ἱππαρῖνος) fou un siracusà pare de Dió de Siracusa. Aristòtil l'esmenta com un home de gran fortuna personal i un dels principals ciutadans de Siracusa, que, després d'haver malgastat els seus diners, va donar suport a Dionís el Vell per assolir el poder.
Segons Plutarc va ser associat a Dionís al comandament, i van exercir com a autocràtors, probablement el 406 aC o 405 aC, encara que sembla que l'exercici del poder només corresponia a Dionís. Aviat va desaparèixer de la història però segurament va continuar exercint altes funcions perquè la seva filla Aristòmaca es va casar amb Dionís i el seu fill Dió exercí també alts càrrecs en el govern de Dionís.

## Referències

* ↑ 1.Hipparinus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 477-478
# El Buste

El Buste és un municipi d'Aragó situat a la província de Saragossa i enquadrat a la comarca de Tarassona i el Moncayo.
# Zelotomys woosnami

Zelotomys woosnami és una espècie de mamífer rosegador de la família dels múrids. Viu a altituds d'entre 800 i 1.200 msnm a Angola, Botswana, Namíbia i Sud-àfrica. Els seus hàbitats naturals són les sabanes seques. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del soldat, viatger i naturalista britànic Richard Bowen Woosnam.

## Referències

* ↑ Cassola, F. Zelotomys woosnami. UICN 2016. Llista Vermella d'espècies amenaçades de la UICN, edició 2016, consultada el 13 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 452. ISBN 978-0801893049.
# Whittingehame

Whittingehame és una parròquia amb un petit poble a East Lothian, Escòcia, a mig camí entre Haddington i Dunbar, i a prop d'East Linton. L'àrea es troba en els vessants dels turons de Lammermuir. La torre de Whittingehame data del segle xv i segueix sent una residència.
# Novonikólskoie (Tambov)

* Per a altres significats, vegeu «Novonikólskoie».
Novonikólskoie (en rus: Новоникольское) és un poble de l'óblast de Tambov, a Rússia, segons el cens del 2010 tenia 3.163 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Teatro Rosalía de Castro (la Corunya)

El Teatro Rosalía de Castro és un teatre situat al nucli antic de la ciutat de la Corunya, a Galícia. A més d'un espai per a representacions teatrals i concerts, a les seves dependències també hi trobem des de 1994 la Biblioteca de la Diputació Provincial de la Corunya.

## Història

La història d'aquest espai es remunta a 1838 quan l'Ajuntament adquireix el solar de l'antiga església de San Xurxo (Sant Jordi) per a construir-hi un teatre. El 1841 finalitzen les obres del Teatro Nuevo o Teatro Principal, el 1867 el teatre és destruït per un incendi, un any més tard és reconstruït i el 1909 pren el nom de Teatro Rosalía de Castro. Un any més tard s'hi fan projeccions cinematogràfiques.

## Característiques

Està situat en el centre de la ciutat i molt pròxim a la plaça de María Pita. El seu escenari fa 150 m² i té un aforament de 712 localitats.

## Enllaços externs

* Informació del teatre a la web de l'Ajuntament de la Corunya (castellà)
# Harald Norpoth

Harald Norpoth (Münster, 22 d'agost de 1942) és un atleta alemany, especialista en curses de mig fons i de fons, que va competir sota bandera de la República Federal Alemanya durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on guanyà la medalla de plata en la cursa dels 5.000 metres del programa d'atletisme, rere Bob Schul. Quatre anys més tard, als Jocs de Ciutat de Mèxic, disputà dues proves del programa d'atletisme. Destaca la quarta posició final en els 1.500 metres. Als Jocs de Múnic de 1972 fou sisè en la cursa dels 5.000 metres.
En el seu palmarès també destaquen tres medalles al Campionat d'Europa d'atletisme, de plata en els 5.000 metres i bronze en els 1.500 metres el 1966 i de bronze, en els 5.000 metres, el 1971. També guanyà tres medalles d'or i una de bronze al Campionat d'Europa en pista coberta, entre les edicions de 1966 i 1972.
A nivell nacional guanyà dotze campionats de l'Alemanya Federal: tres dels 1.500 metres (1962, 1963 i 1964), vuit dels 5.000 metres (de 1966 a 1973) i tres en el relleu 4x1.500 metres (1970, 1972 i 1973). En pista coberta guanyà el campionat nacional dels 1.500 metres el 1962, 1963, 1970 i 1971 i el del relleu 3x1.000 metres el 1966, 1967, 1968, 1972 i 1973. Va millorar el rècord alemany dels 1.500 metres i el dels 5.000 metres.
El setembre de 1966 va establir el rècord mundial dels 2.000 metres amb un temps de 4'57,8". Juntament amb Bodo Tümmler, Walter Adams i Franz-Josef Kemper, el juny de 1968, va establir el rècord mundial del relleu 4x880 iardes amb un temps de 7'14,6".
El 1971 i 1973 fou escollit esportista alemany de l'any.

## Millors marques

* 1.500 metres. 3'39.7" (1966)
* Milla. 3' 57.2"(1971)
* 5.000 metres. 13'20.49" (1973)

## Referències

* 1 2 3 «Olympedia – Harald Norpoth». [Consulta: 9 octubre 2022].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Leichtathletik - Deutsche Meisterschaften (1500m - Herren)». [Consulta: 7 octubre 2022].
* ↑ «Leichtathletik - Deutsche Meisterschaften (5000m - Herren)». [Consulta: 9 octubre 2022].
* ↑ «Leichtathletik - Deutsche Meisterschaften (Staffeln - Herren - Teil 3)». [Consulta: 9 octubre 2022].
* ↑ «Deutsche Hallen - Leichtathletik - Meisterschaften (1500m - Herren)». [Consulta: 7 octubre 2022].
* ↑ «Deutsche Hallen - Leichtathletik - Meisterschaften (1500m - Herren)». [Consulta: 9 octubre 2022].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 43, 50. ISBN 978-83-62033-30-0.
* ↑ Progression of IAAF World Records. 2015 Edition. IAAF, 2015, p. 74 i 148.
* ↑ Fitxa a trackfield.brinkster.net
# Harry Tanfield

Harry Tanfield (Great Ayton, North Yorkshire, 17 de novembre de 1994) és un ciclista anglès. Professional des del 2015 quan va debutar amb l'equip JLT Condor. El 2016 va passar pel Pedal Heaven i el 2017 va fitxar pel BIKE Channel Canyon. Des del 2020 corre a l'equip AG2R La Mondiale.

## Palmarès

* 2017
** Vencedor d'una etapa al Tour de Quanzhou Bay
* 2018
** Vencedor d'una etapa al Tour de Yorkshire

### Resultats a la Volta a Espanya

* 2020. Abandona (15a etapa)

## Referències

* ↑ «Teesside cyclist Harry Tanfield has high hopes for 2016 after signing for new team Pedal Heaven RT». gazettelive.co.uk, 08-12-2015 [Consulta: 4 desembre 2017].
* ↑ «Interview – Harry Tanfield of Team Bike Channel Canyon». cyclingshorts.uk.com, 29-04-2017 [Consulta: 4 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Districte de Gorongosa

El districte de Gorongosa és un districte de Moçambic, situat a la província de Sofala. Té una superfície de 7.659 kilòmetres quadrats. En 2007 comptava amb una població de 77.877 habitants. Limita al nord i oest amb el districte de Macossa, al sud-oest amb el districte de Gondola (districtes de la província de Manica), al sud amb el districte de Nhamatanda, a l'est amb els districtes de Muanza i Cheringoma, i al nord-est amb el districte de Maringué. Al seu territori hi ha el Parc Nacional de Gorongosa.

## Divisió administrativa

El districte està dividit en tres postos administrativos (Gorongosa, Nhamadzi i Vunduzi), compostos per les següents localitats:
* Posto Administrativo de Gorongosa:
** Vila de Gorongosa
** Pungué
** Tambarara
* Posto Administrativo de Nhamadzi:
** Nhamadzi
* Posto Administrativo de Vunduzi:
** Vunduzi

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Alimat (cràter)

Alimat és un cràter d'impacte en el planeta Venus de 13,5 km de diàmetre. Porta el nom d'un antropònim osseta, i el seu nom va ser aprovat per la Unió Astronòmica Internacional el 1994.

## Referències

* ↑ «Alimat». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus